PMIndiaData/PMIndiaSum huggingface dataset:
ସ୍ୱାସ୍ଥ୍ୟସେବା ଏବଂ ନିରାମୟ କ୍ଷେତ୍ରରେ ଭାରତ, ଜାପାନ ସହଯୋଗ ବୁଝାମଣାକୁ କେନ୍ଦ୍ର କ୍ୟାବିନେଟର ଅନୁମୋଦନ

ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଆଜି ଅନୁଷ୍ଠିତ କେନ୍ଦ୍ର କ୍ୟାବିନେଟ ବୈଠକରେ ସ୍ୱାସ୍ଥ୍ୟସେବା ଏବଂ ନିରାମୟ କ୍ଷେତ୍ରରେ ଭାରତ ଓ ଜାପାନ ମଧ୍ୟରେ ସହଯୋଗ ପାଇଁ ସ୍ୱାକ୍ଷରିତ ବୁଝାମଣାପତ୍ରକୁ ମଞ୍ଜୁରି ପ୍ରଦାନ କରାଯାଇଛି । ଏହି ବୁଝାମଣାପତ୍ର 2018 ମସିହା ଅକ୍ଟୋବର 29 ତାରିଖ ଦିନ ଉଭୟ ଦେଶ ମଧ୍ୟରେ ସ୍ୱାକ୍ଷରିତ ହୋଇଥିଲା । ଏହି ବୁଝାମଣାପତ୍ରର ପ୍ରମୁଖ ବୈଶିଷ୍ଟ୍ୟଗୁଡ଼ିକ ହେଲା–ଭେଷଜ, ଶଲ୍ୟ ଓ ଟ୍ରମା କେୟାର କ୍ଷେତ୍ରରେ ଉପଯୁକ୍ତ ମାନବସମ୍ବଳର ବିକାଶ । କ୍ଲିନିକାଲ ପରୀକ୍ଷଣ ପାଇଁ ମିଳିତ ଅତ୍ୟାଧୁନିକ ପରୀକ୍ଷାଗାରମାନ ସ୍ଥାପନ, ଯାହାକି ଉଭୟ ଦେଶରେ ସ୍ଥାପନ କରାଯିବ । ବିଭିନ୍ନ ଅନୁଷ୍ଠାନକୁ ସହାୟତା ପ୍ରଦାନ ଏବଂ ପ୍ରାକ୍ ଅଧ୍ୟାପନା ସହଯୋଗ ଯୋଗାଣ, ଯଦ୍ୱାରା ସେହିସବୁ ଅନୁଷ୍ଠାନର ବୈଷୟିକ ଇଣ୍ଟର୍ଣ୍ଣମାନେ ଉପଯୁକ୍ତ ତାଲିମ ପାଇପାରିବେ । ଏଥିପାଇଁ ଉପଯୁକ୍ତ ସଂସାଧନର ବିକାଶ ହୋଇପାରିବ । ଏଥିପାଇଁ ଯୋଗାଯୋଗ ପ୍ରଯୁକ୍ତି ଏବଂ ଔଷଧ କ୍ଷେତ୍ରରେ କୃତ୍ରିମ ଧୀଶକ୍ତିର ପ୍ରୟୋଗ କରାଯିବ । ଭାରତ-ଜାପାନ ମିଳିତ ଅଭିନବତ୍ୱର ଏକ ହବ୍ ଭାରତରେ ପ୍ରତିଷ୍ଠା କରାଯିବ । ସେହିଭଳି ଭାରତରେ ଅତ୍ୟାଧୁନିକ ଭ୍ରାମ୍ୟମାଣ ବିଏସ୍ଏଲ୍ ଥ୍ରୀ-3 ପରୀକ୍ଷାଗାର ସୁବିଧା ସ୍ଥାପିତ ହେବ । ପଏଣ୍ଟ ଅଫ୍ କେୟାର ଡାଏଗୋନିଷ୍ଟିକ୍ ସ୍ଥାପନ ଦିଗରେ ଜାପାନ ସହଯୋଗ କରିବ ଏବଂ ଏଭଳି ୟୁନିଟମାନ ମେକ୍ ଇନ୍ ଇଣ୍ଡିଆ କାର୍ଯ୍ୟକ୍ରମ ଅଧୀନରେ ଭାରତରେ ସ୍ଥାପନ କରାଯିବ । ଏହାଦ୍ୱାରା ମାନବସମ୍ବଳର ବିକାଶ, ଗବେଷଣା ଓ ସ୍ୱାସ୍ଥ୍ୟଗତ ପ୍ରକଳ୍ପ ବିକାଶ ଦିଗରେ ଉଭୟ ଦେଶ ସହଯୋଗ କରିବେ । ଏଥିରେ ମେ-ବିଓ ଏବଂ ଆୟୁର୍ବେଦ ଭଳି ସ୍ଵ-ପରିଚାଳନାଗତ ସ୍ୱାସ୍ଥ୍ୟସେବାର ବିକାଶ ଘଟାଯିବ । ବୁଝାମଣା ସର୍ତ୍ତ ଅନୁସାରେ ଭାରତ-ଜାପାନ ସରକାରୀ ଓ ଘରୋଇ ସ୍ୱାସ୍ଥ୍ୟସେବା ଫୋରମର ବିକାଶ ଘଟାଯିବ । ସେହିଭଳି ଆୟୁଷ୍ମାନ ଭାରତ ଏବଂ AHWM ଭଳି କାର୍ଯ୍ୟକ୍ରମ ମଧ୍ୟରେ ଭବିଷ୍ୟତରେ ଉଭୟ ରାଷ୍ଟ୍ର ସହଯୋଗ ସ୍ଥାପନ କରିବେ । ଅନ୍ୟାନ୍ୟ କେତେକ କ୍ଷେତ୍ର, ଯାହାକି ଭବିଷ୍ୟତରେ ସହଯୋଗର ଆବଶ୍ୟକତା ଚାହିଁବ, ସେ କ୍ଷେତ୍ରରେ ମଧ୍ୟ ସହଯୋଗ ସ୍ଥାପନ କରାଯିବ । ଏଥିପାଇଁ ଉଭୟଦେଶ ମଧ୍ୟରେ ଏକ ମିଳିତ ଉଚ୍ଚସ୍ତରୀୟ ପରାମର୍ଶଦାତା କମିଟି ବ୍ୟବସ୍ଥା ସ୍ଥାପନ କରାଯିବ ।
ଦୃଷ୍ଟିବାଧିତ T20 ବିଶ୍ଵକପ ବିଜୟ ପାଇଁ ଭାରତୀୟ କ୍ରିକେଟ ଦଳକୁ ଅଭିନନ୍ଦନ ଜଣାଇଲେ ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ବାଙ୍ଗାଲୁରୁଠାରେ ଆଜି ଦୃଷ୍ଟିବାଧିତ T20 ବିଶ୍ଵକପ ବିଜୟ ଲାଗି ଭାରତୀୟ କ୍ରିକେଟ ଦଳକୁ ଅଭିନନ୍ଦନ ଜଣାଇଛନ୍ତି । “ଦୃଷ୍ଟିବାଧିତ T20 ବିଶ୍ଵକପ ଫାଇନାଲରେ ଭାରତର ବିଜୟ ପାଇଁ ମୁଁ ଖୁବ ଆନନ୍ଦ ଓ ଉତଫୁଲ୍ଲିତ । ଆମ ଟିମକୁ ଶୁଭେଚ୍ଛା ଓ ଅଭିନନ୍ଦନ । ଏହି ସଫଳତା ପାଇଁ ଭାରତ ଗୌରବାନ୍ଵିତ,” ବୋଲି ପ୍ରଧାନମନ୍ତ୍ରୀ କହିଛନ୍ତି ।
ଯୁକ୍ତ ରାଷ୍ଟ୍ର ଆମେରିକାର ରାଷ୍ଟ୍ରପତିଙ୍କ ସହ ପ୍ରଧାନମନ୍ତ୍ରୀଙ୍କ ବୈଠକ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ୨୦୨୧ ସେପ୍ଟେମ୍ବର ୨୪ରେ ଯୁକ୍ତ ରାଷ୍ଟ୍ର ଆମେରିକାର ରାଷ୍ଟ୍ରପତି ମହାମହିମ ଯୋଶେଫ ଆର. ବାଇଡେନଙ୍କ ସହ ଏକ ସୁନ୍ଦର ତଥା ଉପଯୋଗୀ ବୈଠକ କରିଥିଲେ । ୨୦୨୧ ଜାନୁଆରୀରେ ରାଷ୍ଟ୍ରପତି ବାଇଡେନ ଆମେରିକାର ରାଷ୍ଟ୍ରପତି ଭାବେ ଦାୟିତ୍ୱ ଗ୍ରହଣ କରିବା ପରେ ଏହା ଉଭୟ ନେତାଙ୍କ ମଧ୍ୟରେ ପ୍ରଥମ ମୁହାଁମୁହିଁ ସାକ୍ଷାତ ଥିଲା । ଏହାର ସୁଯୋଗ ନେଇ ନେତାଦ୍ୱୟ ଭାରତ-ଆମେରିକା ବ୍ୟାପକ ଅନ୍ତର୍ଜାତୀୟ ରଣନୀତିକ ସହଯୋଗିତା ଏବଂ ଦ୍ୱିପାକ୍ଷିକ ସହଯୋଗକୁ ଆହୁରି ସୁଦୃଢ଼ ନିମନ୍ତେ ଥିବା ସୁଯୋଗ ଉପରେ ସମୀକ୍ଷା କରିଥିଲେ । ପ୍ରଧାନମନ୍ତ୍ରୀ କହିଥିଲେ ଯେ ଭାରତ ଓ ଆମେରିକା ପରିବର୍ତ୍ତନର ଏକ ଦଶନ୍ଧି ମଧ୍ୟରେ ପ୍ରବେଶ କରିଛନ୍ତି, ଯାହା ପାରମ୍ପରିକ ଗଣତାନ୍ତ୍ରିକ ମୂଲ୍ୟବୋଧ, ପ୍ରଯୁକ୍ତି, ବାଣିଜ୍ୟ, ଉଭୟ ଦେଶର ଲୋକମାନଙ୍କ ଦକ୍ଷତା, ମନୋଭାବର ସଂରକ୍ଷଣ, ଏବଂ ସର୍ବୋପରି ବିଶ୍ୱାସର ସ୍ତମ୍ଭଗୁଡ଼ିକ ଉପରେ ପର୍ଯ୍ୟବସିତ । ଉଭୟ ନେତା ବିଭିନ୍ନ କ୍ଷେତ୍ରରେ ହେବାକୁ ଥିବା ଆଗାମୀ ଦ୍ୱିପାକ୍ଷିକ କଥାବାର୍ତ୍ତା ଯଥା ବୈଦେଶିକ ଓ ପ୍ରତିରକ୍ଷା ମନ୍ତ୍ରୀଙ୍କ ୨+୨ ମନ୍ତ୍ରୀସ୍ତରୀୟ ଆଲୋଚନାକୁ ସ୍ୱାଗତ ଜଣାଇଥିଲେ, ଯାହା କି ଭବିଷ୍ୟତ ପାଇଁ ଉଦ୍ଦିଷ୍ଟ ଅଗ୍ରାଧିକାରଗୁଡ଼ିକୁ ରେଖାଙ୍କିତ କରିବ । ଉଭୟ ନେତା କୋଭିଡ-୧୯ ସ୍ଥିତି ଓ ମହାମାରୀ ନିୟନ୍ତ୍ରଣ ପାଇଁ ଭାରତ-ଆମେରିକା ମଧ୍ୟରେ ଜାରି ରହିଥିବା ସହଯୋଗ ଉପରେ ଆଲୋଚନା କରିଥିଲେ । ଏହି ପ୍ରସଙ୍ଗରେ ରାଷ୍ଟ୍ରପତି ବାଇଡେନ ଭାରତର ଜାରି ରହିଥିବା ଟିକାକରଣ ଓ ବିଶ୍ୱରେ କୋଭିଡ ସହାୟତା ପହଞ୍ଚାଇବା ନିମିତ୍ତ ଦେଶର ଉଦ୍ୟମକୁ ପ୍ରଶଂସା କରିଥିଲେ । ଦ୍ୱିପାକ୍ଷିକ ବାଣିଜ୍ୟକୁ ଆହୁରି ବୃଦ୍ଧି କରିବା ନେଇ ଥିବା ବିପୁଳ ସୁଯୋଗକୁ ହୃଦୟଙ୍ଗମ କରି ଉଭୟ ନେତା ଚଳିତବର୍ଷ ଶେଷ ଭାଗରେ ପରବର୍ତ୍ତୀ ବାଣିଜ୍ୟ ନୀତି ଫୋରମ ଆୟୋଜନ ହେବା ନେଇ ସହମତ ହୋଇଥିଲେ, ଯାହାଦ୍ୱାରା ବାଣିଜି୍ୟକ ଲିଙ୍କେଜଗୁଡ଼ିକୁ ସମୃଦ୍ଧ ପାଇଁ ଉଦ୍ଦିଷ୍ଟ ପଦକ୍ଷେପକୁ ଚିହ୍ନଟ କରାଯାଇ ପାରିବ । ଭାରତ-ଆମେରିକା ଜଳବାୟୁ ଓ ସ୍ୱଚ୍ଛ ଶକ୍ତି ଏଜେଣ୍ଡା ୨୦୩୦ ସହଯୋଗିତା ଅଧୀନରେ, ସେମାନେ ସ୍ୱଚ୍ଛ ଶକ୍ତି ବିକାଶ ଓ ମହତ୍ତ୍ୱପୂର୍ଣ୍ଣ ପ୍ରଯୁକ୍ତି ବ୍ୟବହାରକୁ ତ୍ୱରାନ୍ୱିତ କରିବା ଲାଗି ସହମତି ଜଣାଇଥିଲେ । ଆମେରିକାରେ ବୃହତ ସଂଖ୍ୟକ ଭାରତୀୟ ବଂଶୋଦ୍ଭବ ବାସ କରୁଥିବା ଦର୍ଶାଇ ପ୍ରଧାନମନ୍ତ୍ରୀ ଉଭୟ ରାଷ୍ଟ୍ର ମଧ୍ୟରେ ଲୋକ-ଲୋକ ମଧ୍ୟରେ ସମ୍ପର୍କର ଗୁରୁତ୍ୱ ଏବଂ ଗତିଶୀଳତା ଓ ଉଚ୍ଚ ଶିକ୍ଷା ଲିଙ୍କେଜଗୁଡ଼ିକର ସମ୍ପ୍ରସାରଣକୁ ସୁଦୃଢ଼ କରିବାର ଆପୋସ ଫାଇଦା ବାବଦରେ ରେଖାଙ୍କିତ କରିଥିଲେ । ନେତାମାନେ ଆଫଗାନିସ୍ତାନ ସ୍ଥିତି ସମେତ ଦକ୍ଷିଣ ଏସିଆରେ ସଦ୍ୟ ଆଞ୍ଚଳିକ ଘଟଣାଗୁଡ଼ିକ ଉପରେ ମତ ବିନିମୟ କରିଥିଲେ, ଏବଂ ଅନ୍ତର୍ଜାତୀୟ ଆତଙ୍କବାଦର ମୁକାବିଲା ପାଇଁ ଉଭୟ ପରସ୍ପର ସହ ମିଳିତ ଭାବେ କାର୍ଯ୍ୟ କରିବାକୁ ନିଜ ପ୍ରତିବଦ୍ଧତାକୁ ଦୋହରାଇଥିଲେ ଏବଂ ସୀମାପାର ଆତଙ୍କବାଦକୁ ଗଭୀର ନିନ୍ଦା କରିଥିଲେ । ସମସ୍ତ ଆଫଗାନ ନାଗରିକଙ୍କର ମାନବାଧିକାର ସୁରକ୍ଷା ବାବଦରେ ତାଲିବାନ ଦେଇଥିବା ପ୍ରତିଶ୍ରୁତିକୁ ପାଳନ କରିବା ସହ ଆଫଗାନିସ୍ତାନକୁ ଅବାଧିତ ମାନବୀୟ ସହାୟତାକୁ ଅନୁମତି ଦେବା ପାଇଁ ଉଭୟ ନେତା ତାଲିବାନକୁ ଆହ୍ୱାନ ଦେଇଥିଲେ । ଆଫଗାନ ଲୋକଙ୍କ ପାଇଁ ନିଜର ଦୀର୍ଘମିଆଦୀ ପ୍ରତିଶ୍ରୁତିବଦ୍ଧତା ଦେବା ସହ ଉଭୟ ନେତା ସମସ୍ତ ଆଫଗାନଙ୍କ ନିମନ୍ତେ ଏକ ସମ୍ମିଳିତ ଓ ଶାନ୍ତିପୂର୍ଣ୍ଣ ଭବିଷ୍ୟତ ଅଭିମୁଖେ ପରସ୍ପର ସହ ତଥା ଅନ୍ୟ ସହଯୋଗୀମାନଙ୍କ ସହିତ ଭାରତ ଓ ଆମେରିକା ନିଜ ସମନ୍ୱୟ ଜାରି ରଖିବେ ବୋଲି ସହମତ ହୋଇଥିଲେ । ଭାରତ-ପ୍ରଶାନ୍ତ ମହାସାଗର ଅଞ୍ଚଳ ବାବଦରେ ନେତାମାନେ ମତ ବିନିମୟ କରିଥିଲେ, ଏବଂ ଏକ ମୁକ୍ତ, ଉନ୍ମୁକ୍ତ ଏବଂ ସାମଗ୍ରିକ ଭାରତ-ପ୍ରଶାନ୍ତ ମହାସାଗର ଅଞ୍ଚଳ ନିମନ୍ତେ ସେମାନଙ୍କ ଆପୋସ ଦୃଷ୍ଟିକୋଣକୁ ପୁନଃ ସ୍ପଷ୍ଟ କରିଥିଲେ । ଅନ୍ତର୍ଜାତୀୟ ସଂଗଠନଗୁଡ଼ିକରେ ଭାରତ ଓ ଆମେରିକା ମିଳିତ ଭାବେ କାର୍ଯ୍ୟ ଜାରି ରଖିବେ ବୋଲି ସହମତ ହୋଇଥିଲେ । ଜଳବାୟୁ ପରିବର୍ତ୍ତନ ଓ ଆତଙ୍କବାଦ ଭଳି ଅନ୍ତର୍ଜାତୀୟ ପ୍ରସଙ୍ଗ ଉପରେ ରଣନୀତିକ ଦୃଷ୍ଟିକୋଣ ଓ ଆପୋସ ସ୍ୱାର୍ଥ ନେଇ ସମାଭିରୂପତା ବଜାୟ ରଖିବାକୁ ପ୍ରତିଶ୍ରୁତି ଦେଇଥିଲେ । ପ୍ରଧାନମନ୍ତ୍ରୀ ମୋଦୀ ରାଷ୍ଟ୍ରପତି ବାଇଡେନ ଓ ଫାର୍ଷ୍ଟ ଲେଡି ଡ. ଜିଲ ବାଇଡେନଙ୍କୁ ଭାରତ ଆସିବା ପାଇଁ ଆମନ୍ତ୍ରଣ କରିଥିଲେ । ଉଭୟ ନେତା ସେମାନଙ୍କ ଉଚ୍ଚସ୍ତରୀୟ କଥାବାର୍ତ୍ତା ଜାରି ରଖିବା ସହ ଦ୍ୱିପାକ୍ଷିକ ସମ୍ପର୍କକୁ ଆହୁରି ସୁଦୃଢ଼ କରିବା ଏବଂ ସେମାନଙ୍କ ଅନ୍ତର୍ଜାତୀୟ ସହଯୋଗିତାକୁ ସମୃଦ୍ଧ କରିବାକୁ ସହମତି ପ୍ରକାଶ କରିଥିଲେ ।
ଚିନି ମହଜୁଦ ସୀମା ସଂକ୍ରାନ୍ତ କେନ୍ଦ୍ରୀୟ ଆଦେଶନାମାର ବୈଧତା ଆଉ 6 ମାସ ବୃଦ୍ଧି ପାଇଁ କ୍ୟାବିନେଟର ନିଷ୍ପତ୍ତି

କେନ୍ଦ୍ର ସରକାର ଚିନି ଷ୍ଟକ ଲିମିଟ ବା ମହଜୁଦ ସୀମାର ବୈଧତା ଆଉ 6 ମାସ ବଢାଇବା ପାଇଁ ନିଷ୍ପତ୍ତି ନେଇଛନ୍ତି । ଆଜି ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ ବୈଠକରେ ଏହି ନିଷ୍ପତ୍ତି ନିଆଯାଇଛି । 27.10.2016ର କେନ୍ଦ୍ରୀୟ ଆଦେଶନାମାର ଅବଧି ଚଳିତ ମାସରେ ଶେଷ ହେଉଛି । ଏଣୁ ଏହି କେନ୍ଦ୍ରୀୟ ଆଦେଶନାମା ବା ସେଂଟ୍ରାଲ ଅର୍ଡରର ବୈଧତା 29.04.2017 ରୁ 28.10.2017 ପର୍ଯ୍ୟନ୍ତ ବୃଦ୍ଧି କରାଯାଇଛି । କେନ୍ଦ୍ର କ୍ୟାବିନେଟର ଏହି ନିଷ୍ପତ୍ତି ଅନୁଯାୟୀ ରାଜ୍ୟ ସରକାରମାନେ କେନ୍ଦ୍ରର ଅନୁମତି କ୍ରମେ ଚିନିର ମହଜୁଦ ସୀମା ବା ଲାଇସେନ୍ସ ଆଦେଶନାମା ସଂକ୍ରାନ୍ତ କଣ୍ଟ୍ରୋଲ ଅର୍ଡରକୁ 6 ମାସ ପାଇଁ ବୃଦ୍ଧି କରିପାରିବେ । ଏହି ନିଷ୍ପତ୍ତି ଚିନିର କଳାବଜାର, ବେଆଇନ ମହଜୁଦକୁ ରୋକିବା ସହ ବଜାରରେ ସାଧାରଣ ଉପଭୋକ୍ତାଙ୍କ ପାଇଁ ପର୍ଯ୍ୟାପ୍ତ ଚିନି ଉପଲବ୍ଧ ହେବ । କେନ୍ଦ୍ର କ୍ୟାବିନେଟର ଏହି ନିଷ୍ପତ୍ତି ସଂକ୍ରାନ୍ତ ବିଜ୍ଞପ୍ତି ଖୁବ ଶୀଘ୍ର ପ୍ରକାଶ ପାଇବା ସହିତ ରାଜ୍ୟ ସରକାର ଏବଂ କେନ୍ଦ୍ରଶାସିତ ଅଂଚଳର ପ୍ରଶାସନମାନଙ୍କୁ ଜଣାଇ ଦିଆଯିବ । ଏବେ କେନ୍ଦ୍ର ସରକାର ଘରୋଇ ବଜାରରେ ଚିନିର ଦର ନିୟନ୍ତ୍ରଣ ପାଇଁ ସର୍ବାଧିକ 5 ଲକ୍ଷ ମେଟ୍ରିକ ଟନ ଅଶୋଧିତ ଚିନି ବିନା ଶୁଳ୍କରେ ବିଦେଶରୁ ଆମଦାନୀ କରିବା ଲାଗି ମଧ୍ୟ ଚିନିକଳ ମାଲିକ ଏବଂ ବିଶୋଧକମାନଙ୍କୁ ଅନୁମତି ଦେଇଛନ୍ତି ।
ବସ୍ତୁ ଓ ସେବା କର ରୂପାୟନ ପାଇଁ ସମ୍ବିଧାନ ସଂଶୋଧନ (ଜାମ୍ମୁ ଏବଂ କାଶ୍ମୀରରେ କାର୍ଯ୍ୟକାରୀ)ନିର୍ଦ୍ଦେଶ, 1954କୁ  ପିଛିଲା ଭାବେ କ୍ୟାବିନେଟ ଅନୁମୋଦନ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ ବୈଠକରେ ସମ୍ବିଧାନ ସଂଶୋଧନ (ଜାମ୍ମୁ ଏବଂ କାଶ୍ମୀରରେ କାର୍ଯ୍ୟକାରୀ)ନିର୍ଦ୍ଦେଶ, 1954କୁ ପିଛିଲା ଭାବେ ସମ୍ବିଧାନ ସଂଶୋଧନ (ଜାମ୍ମୁ ଏବଂ କାଶ୍ମୀରରେ କାର୍ଯ୍ୟକାରୀ) ନିର୍ଦ୍ଦେଶ, 2017 ଆଧାରରେ ଅନୁମୋଦନ ମଳିଛି । ଏହି ଅନୁମୋଦନ ଦ୍ୱାରା ଜାମ୍ମୁ ଏବଂ କାଶ୍ମୀରରେ ବସ୍ତୁ ଏବଂ ସେବା କର ବ୍ୟବସ୍ଥା ଲାଗୁ କରିବା ପାଇଁ ମାର୍ଗ ପ୍ରଶସ୍ତ ହେବ । ରାଷ୍ଟ୍ରପତିଙ୍କ ଅନୁମୋଦନ ପରେ ସମ୍ବିଧାନ ସଂଶୋଧନ (ଜାମ୍ମୁ ଏବଂ କାଶ୍ମୀରରେ କାର୍ଯ୍ୟକାରୀ) ନିର୍ଦ୍ଦେଶ, 2017 ପୂର୍ବରୁ ଗେଜେଟ୍ ଅଫ୍ ଇଣ୍ଡିଆରେ ଅଧିସୂଚିତ କରାଯାଇସାରିଛି ।
କେନ-ବେଟୱା ନଦୀ ସଂଯୋଗୀକରଣ ପ୍ରକଳ୍ପକୁ କ୍ୟାବିନେଟରେ ଅନୁମୋଦନ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କ୍ୟାବିନେଟ କମିଟି ବୈଠକରେ କେନ-ବେଟୱା ନଦୀ ସଂଯୋଗୀକରଣ ପ୍ରକଳ୍ପ ଅନୁମୋଦିଦ ହୋଇଛି । ୨୦୨୦-୨୧ ଆର୍ଥିକ ସ୍ଥିତି ଅନୁସାରେ କେନ-ବେଟୱା ସଂଯୋଗୀକରଣ ପ୍ରକଳ୍ପର ବ୍ୟୟ ଅଟକଳ ୪୪ହଜାର ୬୦୫କୋଟି ଟଙ୍କା ଆକଳନ କରାଯାଇଛି । କେନ୍ଦ୍ର କ୍ୟାବିନେଟ ଏ ବାବଦକୁ ୩୯ହଜାର ୩୧୭କୋଟି ଟଙ୍କା ଅନୁମୋଦନ କରିଛି । ସେଥିରୁ ୩୬ହଜାର ୨୯୦କୋଟି ଟଙ୍କା ମଞ୍ଜୁର କରାଯାଇଥିବାବେଳେ, ୩ହଜାର ୦୨୭କୋଟି ଟଙ୍କା ଋଣ ଆକାରରେ ରହିଛି । ଏହି ପ୍ରକଳ୍ପ ଅନ୍ୟାନ୍ୟ ନଦୀ ସଂଯୋଗୀକରଣ ପ୍ରକଳ୍ପ ନିମନ୍ତେ ବାଟ ଖୋଲିବା ସହ ବିଶ୍ୱରେ ଆମର ଦୂରଦର୍ଶିତାର ପ୍ରମାଣ ଦେବ । ଏହି ପ୍ରକଳ୍ପରେ କେନରୁ ବେଟୱା ନଦୀକୁ ଦାଉଧନ ଡ୍ୟାମ ଓ ଦୁଇ ନଦୀକୁ ସଂଯୋଗ କରୁଥିବା କେନାଲ ଜରିଆରେ ପାଣି ଯିବାଆସିବା କରିବ । ଏଥିରେ ତଳ ଓର ପ୍ରକଳ୍ପ, କୋଠା ନଦୀବନ୍ଧ ଓ ବିନା କମ୍ପେ୍ଲକ୍ସ ବହୁମୁଖୀ ପ୍ରକଳ୍ପ ରହିବ । ଏହି ପ୍ରକଳ୍ପ ଯୋଗୁଁ ବାର୍ଷିକ ୧୦.୬୨ଲକ୍ଷ ହେକ୍ଟର ଜମିକୁ ପାଣି ଯୋଗାଯିବା ସହ ପ୍ରାୟ ୬୨ଲକ୍ଷ ଲୋକଙ୍କୁ ପାନୀୟ ଜଳ ଯୋଗାଯିବ । ଏହାଛଡା ଏଥିରୁ ୧୦୩ ମେଗାୱାଟ୍ ଜଳବିଦ୍ୟୁତ ଓ ୨୭ମୋଗାୱାଟ ସୌରଶକ୍ତି ମଧ୍ୟ ଉତ୍ପାଦିତ ହେବ । ଦେଶୀୟ ଜ୍ଞାନକୌଶଳରେ ଏହି ପ୍ରକଳ୍ପ ଆଠବର୍ଷ ମଧ୍ୟରେ ତ୍ୱରାନ୍ୱିତ ହେବ । ଜଳକଷ୍ଟ ଭୋଗୁଥିବା ବୁନ୍ଦେଲଖଣ୍ଡ ଅଞ୍ଚଳ ନିମନ୍ତେ ଏହି ପ୍ରକଳ୍ପ ବେଶ୍ ଲାଭଦାୟକ ହେବ । ମଧ୍ୟପ୍ରଦେଶ ରାଜ୍ୟର ପାନ୍ନା, ଟିକାମଗଡ, ଛତରପୁର, ସାଗର,ଦାମୋହ, ଡାଟିଆ, ବିଦିଶା, ଶିବପୁରୀ ଓ ରାଇସେନ ଅଂଚଳ ଓ ଉତରପ୍ରଦେଶର ବାନ୍ଦା, ମହୋବା, ଝାନ୍‌ସୀ ଓ ଲଲିତପୁର ଅଞ୍ଚଳଗୁଡିକ ବେଶ ଉପକୃତ ହେବେ । ଅଧିକ ଚାଷବାସ ଓ କର୍ମନିଯୁକ୍ତି ପାଇଁ ଏହି ପ୍ରକଳ୍ପ ଅନଗ୍ରସର ବୁନ୍ଦେଲଖଣ୍ଡ ଅଞ୍ଚଳରେ ଆର୍ଥିକ ସମୃଦ୍ଧି ଆଣିଦେବ । ଏହି ଅଞ୍ଚଳରୁ ବିଭିନ୍ନ ଅସୁବିଧା ମଧ୍ୟ ଦୂର ହୋଇପାରିବ । –ପୃଷ୍ଠଭୂମି- ଦେଶର ପ୍ରଥମ ନଦୀସଂଯୋଗୀକରଣ ପ୍ରକଳ୍ପ ତ୍ୱରାନ୍ୱିତ କରିବା ପାଇଁ ୨୨ମାର୍ଚ୍ଚ, ୨୦୨୧ ଦିନ ଉତରପ୍ରଦେଶ ଓ ମଧ୍ୟପ୍ରଦେଶ ମୁଖ୍ୟମନ୍ତ୍ରୀଙ୍କ ସହ କେନ୍ଦ୍ର ଜଳଶକ୍ତି ମନ୍ତ୍ରୀଙ୍କ ଏକ ରାଜିନାମା ସ୍ୱାକ୍ଷରିତ ହୋଇଥିଲା । ଏହି ରାଜିନାମା ଯୋଗୁଁ ଅଟଳବିହାରୀ ବାଜପେୟୀଙ୍କ ଦ୍ୱାରା ବଳକାପାଣି ଥିôବା ଅଞ୍ଚଳରୁ ଜଳକଷ୍ଟ ଅଞ୍ଚଳକୁ ନଦୀ ସଂଯୋଗୀକରଣ ଦ୍ୱାରା ପାଣି ଯୋଗାଇବା ସ୍ୱପ୍ନ ସାର୍ଥକ ହୋଇଛି ।
ଡଃ ଏପିଜେ ଅବଦୁଲ କଲାମଙ୍କ ଜନ୍ମ ବାର୍ଷିକୀରେ ପ୍ରଧାନମନ୍ତ୍ରୀଙ୍କ ଶ୍ରଦ୍ଧାଞ୍ଜଳି

ପୂର୍ବତନ ରାଷ୍ଟ୍ରପତି ଡଃ ଏ.ପି.ଜେ. ଅବଦୁଲ କଲାମଙ୍କ ଜନ୍ମ ବାର୍ଷିକୀରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶ୍ରଦ୍ଧାଞ୍ଜଳି ଜଣାଇଛନ୍ତି । “ପ୍ରତ୍ୟେକ ଭାରତୀୟଙ୍କ ମନ ଓ ହୃଦୟକୁ ଛୁଇଁ ପାରିଥିବା ବ୍ୟକ୍ତି, ଆମର ପୂର୍ବତନ ରାଷ୍ଟ୍ରପତି ଡଃ ଏ.ପି.ଜେ. ଅବଦୁଲ କଲାମଙ୍କ ଜନ୍ମ ବାର୍ଷିକୀରେ ଶ୍ରଦ୍ଧାଞ୍ଜଳି”, ବୋଲି ପ୍ରଧାନମନ୍ତ୍ରୀ କହିଛନ୍ତି ।
ପ୍ରଧାନମନ୍ତ୍ରୀ ଜାନୁଆରୀ ୩୧ ତାରିଖରେ ଏନ୍‍ସିଡବ୍ଲ୍ୟୁର ୩୦ତମ ପ୍ରତିଷ୍ଠା ଦିବସ କାର୍ଯ୍ୟକ୍ରମକୁ ସମ୍ବୋଧିତ କରିବେ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଭିଡିଓ କନଫରେନ୍ସିଂ ଜରିଆରେ ୩୧ ଜାନୁୟାରୀ ୨୦୨୨ ଅପରାହ୍ନ ୪ଟା ୩୦ ରେ ଜାତୀୟ ମହିଳା କମିଶନ (ଏନସିଡବ୍ଲ୍ୟୁ)ର ୩୦ ତମ ପ୍ରତିଷ୍ଠା ଦିବସ କାର୍ଯ୍ୟକ୍ରମକୁ ସମ୍ବୋଧିତ କରିବେ । ଏହି କାର୍ଯ୍ୟକ୍ରମର ବିଷୟବସ୍ତୁ ହେଉଛି ‘ସି ଦି ଚେଞ୍ଜ ମେକର୍‌', ଯାହା ବିଭିନ୍ନ କ୍ଷେତ୍ରରେ ମହିଳାମାନଙ୍କ ସଫଳତାକୁ ପାଳନ କରିବା ପାଇଁ ଉଦ୍ଦିଷ୍ଟ । ରାଜ୍ୟ ମହିଳା ଆୟୋଗ, ରାଜ୍ୟ ସରକାରଙ୍କ ମହିଳା ଏବଂ ଶିଶୁ ବିକାଶ ବିଭାଗ, ବିଶ୍ୱବିଦ୍ୟାଳୟ ଏବଂ କଲେଜର ଅଧ୍ୟାପକ ଏବଂ ଛାତ୍ର, ସ୍ୱେଚ୍ଛାସେବୀ ସଂଗଠନ, ମହିଳା ଉଦ୍ୟୋଗୀ ଏବଂ ବ୍ୟବସାୟୀ ସଙ୍ଗଠନ ଏହି କାର୍ଯ୍ୟକ୍ରମର ଏକ ଅଂଶ ହେବେ । ଏହି ଅବସରରେ କେନ୍ଦ୍ର ମହିଳା ଓ ଶିଶୁ ବିକାଶ ମନ୍ତ୍ରୀ ମଧ୍ୟ ଉପସ୍ଥିତ ରହିବେ ।
ଦଲାଇ ଲାମାଙ୍କୁ ତାଙ୍କର ୮୭ ତମ ଜନ୍ମଦିନରେ ଶୁଭେଚ୍ଛା ଜଣାଇଛନ୍ତି ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ଡାଲାଇ ଲାମାଙ୍କୁ ତାଙ୍କର ୮୭ ତମ ଜନ୍ମଦିନରେ ଫୋନ୍ ଯୋଗେ ଶୁଭେଚ୍ଛା ଜଣାଇଛନ୍ତି । ସେ ଦଲାଇ ଲାମାଙ୍କ ଦୀର୍ଘ ଜୀବନ ଏବଂ ଉତ୍ତମ ସ୍ୱାସ୍ଥ୍ୟ ପାଇଁ ମଧ୍ୟ ପ୍ରାର୍ଥନା କରିଥିଲେ । ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି; “ଆଜି ସକାଳେ ଫୋନରେ ଦଲାଇ ଲାମାଙ୍କୁ ୮୭ ତମ ଜନ୍ମଦିନର ଶୁଭେଚ୍ଛା ଜଣାଇଛୁ । ଆମେ ତାଙ୍କର ଦୀର୍ଘ ଜୀବନ ଏବଂ ଉତ୍ତମ ସ୍ୱାସ୍ଥ୍ୟ ପାଇଁ ପ୍ରାର୍ଥନା କରୁଛୁ ।”
ପ୍ରଧାନମନ୍ତ୍ରୀ ନିମ୍ନ ସଦନ ର୍ନିବାଚନରେ ବିଜୟ ପାଇଁ ଜାପାନ ପ୍ରଧାନମନ୍ତ୍ରୀ ମହାମହିମ ଫୁମିଓ କିଶିଦାଙ୍କୁ ଅଭିନନ୍ଦନ ଜଣାଇଛନ୍ତି ।

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଜାପାନର ନିମ୍ନ ସଦନ ର୍ନିବାଚନରେ ବିଜୟ ପାଇଁ ମହାମହିମ ଫୁମିଓ କିଶିଦାଙ୍କୁ ଶୁଭେଚ୍ଛା ଜଣାଇଛନ୍ତି ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି; “ଜାପାନରେ ନିମ୍ନ ସଦନ ର୍ନିବାଚନରେ ବିଜୟ ପାଇଁ ଜାପାନ ପ୍ରଧାନମନ୍ତ୍ରୀ ଶ୍ରୀ କିଶିଦାଙ୍କୁ ହାର୍ଦ୍ଦିକ ଅଭିନନ୍ଦନ । ଆମର ସ୍ୱତନ୍ତ୍ର ରଣନୀତିକ ତଥା ଆର୍ନ୍ତଜାତିକ ସହଯୋଗକୁ ଆହୁରି ମଜବୁତ କରିବା ପାଇଁ ଏବଂ ଇଣ୍ଡୋ–ପାସିଫିକ ତଥା ଏହାର ଆଖପାଖ ଅଞ୍ଚଳରେ ଶାନ୍ତି ଏବଂ ସମୃଦ୍ଧତା ପାଇଁ ମିଳିତ ଭାବରେ କାର୍ଯ୍ୟ କରିବାକୁ ତତ୍ପର ଅଛୁ ।”
ଭାରତ-କତାର କ୍ରୀଡା ସହଯୋଗ ବୁଝାମଣା ପତ୍ରକୁ କେବିନେଟ ମଞ୍ଜୁରି

ଯୁବ ବ୍ୟାପାର ଓ କ୍ରୀଡା କ୍ଷେତ୍ରରେ ଭାରତ ଓ କତାର ମଧ୍ୟରେ ସହଯୋଗ ବୃଦ୍ଧି ପାଇଁ ସ୍ଵାକ୍ଷରିତ ବୁଝାମଣା ପତ୍ରକୁ କେନ୍ଦ୍ର କେବିନେଟ ମଞ୍ଜୁରି ପ୍ରଦାନ କରିଛନ୍ତି । ଆଜି (13.10.2016) ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେବିନେଟ ବୈଠକରେ ଏ ସମ୍ପର୍କରେ ବିସ୍ତୃତ ଆଲୋଚନା କରାଯାଇଥିଲା । 1999 ମସିହା ଏପ୍ରେଲ 7 ତାରିଖରେ ଦୁଇ ଦେଶ ମଧ୍ୟରେ ପ୍ରଥମେ ଏହି ବୁଝାମଣା ପତ୍ର ସ୍ଵାକ୍ଷରିତ ହୋଇଥିଲା । ପରେ ଚଳିତ ବର୍ଷ ଜୁନ 5 ତାରିଖ ଦିନ କ୍ରୀଡା ଓ ଯୁବ ବ୍ୟାପାର କ୍ଷେତ୍ରରେ ଦ୍ଵିପାକ୍ଷିକ ସହଯୋଗ ନିମନ୍ତେ ପ୍ରଥମ କାର୍ଯ୍ୟନିର୍ବାହୀ କାର୍ଯ୍ୟକ୍ରମ ସମ୍ପାଦନ ଲାଗି ଆଉ ଏକ ବୁଝାମଣା ପତ୍ର ସ୍ଵାକ୍ଷରିତ ହୋଇଛି । ଏହି ବୁଝାମଣା ପତ୍ର ଅନୁସାରେ ଉଭୟ ଭାରତ-କତାର ପରସ୍ପରକୁ କ୍ରୀଡା ବିଜ୍ଞାନ, କ୍ରୀଡା ଚିକିତ୍ସା, ତାଲିମ କୌଶଳ ଆଦି କ୍ଷେତ୍ରରେ ସହଯୋଗ କରିବେ । ଯଦ୍ୱାରା ଅନ୍ତରାଷ୍ଟ୍ରୀୟ କ୍ରୀଡା ପ୍ରତିଯୋଗିତାରେ ଉଭୟ ଦେଶର କ୍ରୀଡାବିତମାନେ ସଫଳତା ହାସଲ କରିପାରିବେ ।
ଟୋକିଓ ଅଲିମ୍ପିକ୍ସ 2020ର ଭାରୋତ୍ତୋଳନରେ ରୋପ୍ୟ ପଦକ ଜିତିଥିବା ମୀରାବାଈ ଚାନୁଙ୍କୁ ପ୍ରଧାନମନ୍ତ୍ରୀଙ୍କ ଅଭିନନ୍ଦନ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଟୋକିଓ ଅଲିମ୍ପିକ୍ସ 2020ର ଭାରୋତ୍ତୋଳନରେ ରୌପ୍ୟ ପଦକ ଜିତିଥିବାରୁ ମୀରାବାଈ ଚାନୁଙ୍କୁ ଅଭିନନ୍ଦନ ଜଣାଇଛନ୍ତି। ଏକ ଟୁଇଟ୍‌ରେ ପ୍ରଧାନମନ୍ତ୍ରୀ କହିଛନ୍ତି, “ଟୋକିଓ 2020ରେ ଏହା ଠାରୁ ଆଉ ସୁଖଦ ପ୍ରାରମ୍ଭ ଆଶା କରାଯାଇନପାରେ! ମୀରାବାଇ ଚାନୁଙ୍କ ଚମତ୍କାର ପ୍ରଦର୍ଶନ ଯୋଗୁ ସାରା ଭାରତ ଖୁସିରେ ବିଭୋର ହୋଇଛି। ଭାରୋତ୍ତୋଳନରେ ରୌପ୍ୟ ପଦକ ଜିତିବା ପାଇଁ ତାଙ୍କୁ ଅଭିନନ୍ଦନ। ତାଙ୍କର ସଫଳତା ପ୍ରତ୍ୟେକ ଭାରତୀୟଙ୍କୁ ଅନୁପ୍ରାଣିତ କରିବ। #Cheer4India #Tokyo2020"
ଗୁଜୁରାଟର ଜିଲ୍ଲା ପଞ୍ଚାୟତ ସଦସ୍ୟଙ୍କୁ ଭେଟିଛନ୍ତି ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଗତକାଲି ଗୁଜୁରାଟର ଜିଲ୍ଲା ପଞ୍ଚାୟତ ସଦସ୍ୟଙ୍କୁ ଭେଟି ଗ୍ରାମାଞ୍ଚଳର ବିକାଶ ସହ ଜନ ଶକ୍ତିଙ୍କ ସାମାଜିକ ପ୍ରଗତି ପାଇଁ ଆଲୋଚନା କରିଥିଲେ । ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି; “ଗତକାଲି ଗୁଜୁରାଟର ଜିଲ୍ଲା ପଞ୍ଚାୟତ ସଦସ୍ୟଙ୍କ ସହ ଏକ ଉତ୍ତମ ବୈଠକ ଥିଲା । ଗ୍ରାମାଞ୍ଚଳର ବିକାଶ ସହ ଜନ ଶକ୍ତିଙ୍କ ସାମାଜିକ ପ୍ରଗତି ପାଇଁ ଆମେ ଆଲୋଚନା କରିଥିଲୁ ।”
ଇନସାଟ-3DRର ସଫଳ ପ୍ରକ୍ଷେପଣ ପାଇଁ ଇସ୍ରୋ ବୈଜ୍ଞାନିକଙ୍କୁ ପ୍ରଧାନମନ୍ତ୍ରୀଙ୍କ ଅଭିନନ୍ଦନ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଅତ୍ୟାଧୁନିକ ପାଣିପାଗ ଉପଗ୍ରହ ଇନସାଟ-3DRର ସଫଳ ଉତକ୍ଷେପଣ ପାଇଁ ଭାରତୀୟ ମହାକାଶ ଗବେଷଣା ସଂସ୍ଥା – ଇସ୍ରୋର ବୈଜ୍ଞାନିକମାନଙ୍କୁ ଅଭିନନ୍ଦନ ଜଣାଇଛନ୍ତି । GSLV-F05 ରକେଟ ମାଧ୍ୟମରେ ଏହି ଉପଗ୍ରହକୁ ପ୍ରକ୍ଷେପଣ କରାଯାଇଛି । GSLVର ଏହା ଦଶମ ପ୍ରକ୍ଷେପଣ । “ଆମ ମହାକାଶ କାର୍ଯ୍ୟକ୍ରମର ଦୃଷ୍ଟାନ୍ତମୂଳକ ସଫଳତା ଆମକୁ ସବୁବେଳେ ଗୌରବାନ୍ଵିତ କରିଛି । ଇନସାଟ-3DRର ସଫଳ ଉତକ୍ଷେପଣ ଆମମାନଙ୍କ ପାଇଁ ବିଶେଷ ଖୁସିର ମୂହୁର୍ତ୍ତ । ଅତ୍ୟାଧୁନିକ ଜ୍ଞାନ କୌଶଳ, ଉଲ୍ଲେଖନୀୟ ସଂକଳ୍ପ ଏବଂ ଅତୁଳନୀୟ କର୍ତ୍ତବ୍ୟନିଷ୍ଠା ପ୍ରଦର୍ଶନ କରିଥିବା ଇସ୍ରୋର ମହାକାଶ ବିଜ୍ଞାନୀମାନଙ୍କୁ ପୁଣି ଥରେ ଅଭିନନ୍ଦନ”, ବୋଲି ପ୍ରଧାନମନ୍ତ୍ରୀ କହିଛନ୍ତି ।
ହରିଆଣାର ପ୍ରତିଷ୍ଠା ଦିବସ ଅବସରରେ ରାଜ୍ୟବାସୀଙ୍କୁ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା

ହରିଆଣାର ପ୍ରତିଷ୍ଠା ଦିବସ ଅବସରରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ରାଜ୍ୟବାସୀଙ୍କୁ ଶୁଭେଚ୍ଛା ଜଣାଇଛନ୍ତି । ଏକ ଟ୍ୱିଟରେ ପ୍ରଧାନମନ୍ତ୍ରୀ କହିଛନ୍ତି; ‘‘ହରିଆଣାବାସୀଙ୍କୁ ରାଜ୍ୟର ପ୍ରତିଷ୍ଠା ଦିବସ ଅବସରରେ ଅନେକ ଶୁଭେଚ୍ଛା । ପରମ୍ପରା ଓ ସଂସ୍କୃତିକୁ ସାଇତି ରଖିଥିବା ଏହି ରାଜ୍ୟ ବିକାଶର ନୂଆ ମାନଦଣ୍ଡ ନିର୍ମାଣ କରିଚାଲୁ, ଏହା ହିଁ ମୋର କାମନା ।’’
କେନ୍ଦ୍ର ପ୍ରୟୋଜିତ ଯୋଜନାଗୁଡିକର ସମୀକରଣ ଘେନି ମୁଖ୍ୟମନ୍ତ୍ରୀମାନଙ୍କ ଉପଗୋଷ୍ଠୀ ଦେଇଥିବା ସୁପାରିସକୁ କେବିନେଟ ମଞ୍ଜୁରି

କେନ୍ଦ୍ର ପ୍ରାୟୋଜିତ ବିଭିନ୍ନ ଯୋଜନା ମଧ୍ୟରେ ସମନ୍ୱୟ ରକ୍ଷା ଲାଗି ମୁଖ୍ୟମନ୍ତ୍ରୀମାନଙ୍କ ଉପଗୋଷ୍ଠୀ ଦେଇଥିବା ସୁପାରିସକୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କେବିନେଟ ବୈଠକରେ ଅନୁମୋଦନ କରାଯାଇଛି । ଏହି ଉପଗୋଷ୍ଠୀ ମୋଟ 66 ଟି କେନ୍ଦ୍ରୀୟ ପ୍ରାୟୋଜିତ ଯୋଜନା (CSS)କୁ ତର୍ଜମା କରି ମତ ଦେଇଥିଲେ ଯେ ସାଧାରଣସ୍ଥଳେ ଏହିସବୁ ଯୋଜନା ସଂଖ୍ୟା 30 ରୁ ଅଧିକ ହେବା ଅନୁଚିତ । ଏହି ଉପଗୋଷ୍ଠୀ ରାଜ୍ୟ ରାଜ୍ୟ ମଧ୍ୟରେ ଥିବା ଅନେକ ବିବାଦର ସମାଧାନ ସହ ସହମତିରେ ପହଞ୍ଚିପାରିଛନ୍ତି । କେନ୍ଦ୍ର ସରକାରଙ୍କ ମନ୍ତ୍ରଣାଳୟ/ବିଭାଗଙ୍କ ସହ କ୍ଷେତ୍ରୀୟ ସ୍ତରରେ ଆଲୋଚନା ମାଧ୍ୟମରେ ଅନ୍ୟ ରାଜ୍ୟ/କେନ୍ଦ୍ରଶାସିତ କ୍ଷେତ୍ରଗୁଡିକ ମଧ୍ୟରେ ଥିବା ସମସ୍ୟାର ମଧ୍ୟ ସମାଧାନ କରାଯାଇପାରିବ ବୋଲି ଉପଗୋଷ୍ଠୀ ମତପୋଷଣ କରିଛନ୍ତି । ଏଭଳି ସଂଗତି ଦ୍ୱାରା କେନ୍ଦ୍ରୀୟ ଯୋଜନା ପାଇଁ ଉଦ୍ଦିଷ୍ଟ ସାଧନର ସବିଶେଷ ଉପଯୋଗ କରାଯିବା ସହ ସେ ସବୁର ସର୍ବାଧିକ ସୁବିଧା ଲୋକମାନଙ୍କୁ ଉପଲବ୍ଧ କରାଯାଇପାରିବ । କ୍ଷେତ୍ରୀୟ ବିନିର୍ଦ୍ଦିଷ୍ଟ କାର୍ଯ୍ୟାନ୍ୱୟନ ଫଳରେ ଏଥିରୁ ଅଧିକ ସୁଫଳ ମିଳିପାରିବ । 2015 ଫେବୃଆରୀ 8 ତାରିଖ ଦିନ ନୀତି ଆୟୋଗର ପ୍ରଥମ ପରିଚାଳନା ବୈଠକରେ ହୋଇଥିବା ନିଷ୍ପତ୍ତି ଅନୁସାରେ ଏହି ଉପଗୋଷ୍ଠୀ ଗଠନ କରାଯାଇଥିଲା । କେନ୍ଦ୍ର ଓ ରାଜ୍ୟ ସରକାର/କେନ୍ଦ୍ର ଶାସିତ କ୍ଷେତ୍ରମାନଙ୍କ ମଧ୍ୟରେ ଥିବା ବିଭିନ୍ନ ଅସଂଗତି ପ୍ରସଙ୍ଗର ସମାଧାନ କରାଯାଇ ସହଭାଗୀ ସଂଘୀୟ ବ୍ୟବସ୍ଥା ଅନୁସାରେ ସହଯୋଗ ଓ ସମନ୍ୱୟର ବାତାବରଣ ମଧ୍ୟରେ “ଭିଜନ – 2022” ଲକ୍ଷ୍ୟ ହାସଲ କରିବା ଥିଲା ଏଭଳି ଉପଗୋଷ୍ଠୀ ଗଠନର ମୂଳ ଉଦ୍ଦେଶ୍ୟ । ଏହି ଉପଗୋଷ୍ଠୀ କରିଥିବା ପ୍ରମୁଖ ସୁପାରିଶ ଗୁଡିକ ହେଲା – (କ) ଯୋଜନା ସଂଖ୍ୟା ସର୍ବାଧିକ 30 ରୁ ବଢ଼ାଯିବା ଉଚିତ ନୁହେଁ । (ଖ) ଯୋଜନାଗୁଡିକର ବର୍ଗୀକରଣ: ବର୍ତ୍ତମାନର CSS ଗୁଡିକ ‘କୋର’ ଏବଂ ‘ଅତିରିକ୍ତ ଯୋଜନା’ ଭାଗରେ ବିଭାଜନ କରିବା i) ମୂଳ ଯୋଜନା : ଜାତୀୟ ବିକାଶ କାର୍ଯ୍ୟସୂଚୀ ଗୁଡିକୁ CSS ଯୋଜନାରେ ଅଗ୍ରପ୍ରାଧାନ୍ୟ ପ୍ରଦାନ । ଏଥିରେ ଉଭୟ କେନ୍ଦ୍ର ଓ ରାଜ୍ୟ ସହଯୋଗୀ ଭାବେ “ଟିମ୍ ଇଣ୍ଡିଆ” ମନୋଭାବ ନେଇ କାର୍ଯ୍ୟ କରିବେ । ii) କୋର ଯୋଜନାର କୋର ପ୍ରସଙ୍ଗ : ଯେଉଁ ସବୁ ଯୋଜନା ସାମାଜିକ ସୁରକ୍ଷା ଓ ସାମାଜିକ ସମୀକରଣ ଲାଗି ଉଦ୍ଦିଷ୍ଟ ସେ ସବୁକୁ ଜାତୀୟ ବିକାଶ ଯୋଜନା ପାଣ୍ଠି ଦ୍ୱାରା ପ୍ରଥମେ କାର୍ଯ୍ୟକାରୀ କରାଯିବ । iii) ଅତିରକ୍ତ ଯୋଜନା : ଏ ସବୁଥିରୁ କେଉଁଗୁଡିକୁ ରାଜ୍ୟମାନେ ଗ୍ରହଣ କରିବେ ତାହା ସେମାନେ ସ୍ଥିର କରିବେ । ଏଥିପାଇଁ କେନ୍ଦ୍ର ଅର୍ଥମନ୍ତ୍ରଣାଳୟ ଏକାଥରକେ ଅର୍ଥ ମଞ୍ଜୁର କରିବେ ।
ସ୍ୱାଧୀନତା ଦିବସ ଅବସରରେ ମହାତ୍ମା ଗାନ୍ଧିଙ୍କୁ ଶ୍ରଦ୍ଧାଞ୍ଜଳି ଦେଲେ ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ସ୍ୱାଧୀନତା ଦିବସ ଅବସରରେ ରାଜଘାଟ ଯାଇ ଜାତିର ପିତାଙ୍କୁ ଶ୍ରଦ୍ଧାଞ୍ଜଳି ଦେଇଛନ୍ତି । ପ୍ରଧାନମନ୍ତ୍ରୀ ଟ୍ୱିଟ କରି କହିଛନ୍ତି, “ରାଜଘାଟରେ ମହାତ୍ମା ଗାନ୍ଧିଙ୍କୁ ଶ୍ରଦ୍ଧାଞ୍ଜଳି ଜଣାଇଲି । ଦେଶବାସୀଙ୍କ ଆକାଂକ୍ଷା ପୂରଣ କରିବା ପାଇଁ କାମ କରିବା ବେଳେ ତାଙ୍କ ବିଚାର ଓ ଆଦର୍ଶ ଆମକୁ ମାର୍ଗଦର୍ଶନ ଦେଇଚାଲିଛି ।”
ପ୍ରଗତି ମାଧ୍ୟମରେ ଓଡିଶା ସମେତ ଏକାଧିକ ରାଜ୍ୟରେ 8 ଭିତ୍ତିଭୂମି ପ୍ରକଳ୍ପର ସମୀକ୍ଷା କଲେ ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ପ୍ରଗତି-ଆଇସିଟି ଆଧାରିତ ସକ୍ରିୟ ପ୍ରଶାସନ ଏବଂ ସମୟବଦ୍ଧ କାର୍ଯ୍ୟକାରୀତା ବ୍ୟବସ୍ଥା/ପଦ୍ଧତି ଜରିଆରେ 29ତମ ସମୀକ୍ଷା ଓ ମତବିନିମୟ ବୈଠକରେ ଅଧ୍ୟକ୍ଷତା କରିଥିଲେ । ପ୍ରଧାନମନ୍ତ୍ରୀ ଦୂରସଂଚାର କ୍ଷେତ୍ର ସହ ଜଡ଼ିତ ଅଭିଯୋଗଗୁଡ଼ିକର ସମାଧାନରେ ହୋଇଥିବା ପ୍ରଗତିର ସମୀକ୍ଷା କରିଥିଲେ । ତାଙ୍କୁ ନିକଟରେ ଏ କ୍ଷେତ୍ରରେ ପ୍ରଯୁକ୍ତିଭିତ୍ତିକ ହସ୍ତକ୍ଷେପ ସହିତ ଏହି ଦିଗରେ ହୋଇଥିବା ପ୍ରଗତି ବିଷୟରେ ସୂଚନା ଦିଆଯାଇଥିଲା । ପ୍ରଧାନମନ୍ତ୍ରୀ କହିଥିଲେ ଯେ ଦୂରସଂଚାର କ୍ଷେତ୍ରରେ ଜଡ଼ିତ ପ୍ରସଙ୍ଗର ସମାଧାନ ଆଧୁନିକ ପ୍ରଯୁକ୍ତି ଜରିଆରେ କରାଯିବା ଉଚିତ । ସେବା ପ୍ରଦାନକାରୀମାନେ ଉପଭୋକ୍ତାମାନଙ୍କୁ ଉଚ୍ଚ ଗୁଣବତ୍ତା ସମ୍ପନ୍ନ ସେବା ଯୋଗାଇ ଦେବା ଉପରେ ସେ ଜୋର ଦେଇଥିଲେ । ବର୍ତ୍ତମାନ ସୁଦ୍ଧା ପ୍ରକଳ୍ପର ସମୀକ୍ଷା ଲାଗି ‘ପ୍ରଗତି’ର 28ଟି ବୈଠକ ଅନୁଷ୍ଠିତ ହୋଇସାରିଛି । ଏଥିରେ ମୋଟ 11.75 ଲକ୍ଷ କୋଟି ଟଙ୍କାର ନିବେଶରେ କାର୍ଯ୍ୟକାରୀ ହେଉଥିବା ପ୍ରକଳ୍ପର ସମୀକ୍ଷା କରାଯାଇସାରିଲାଣି । ବ୍ୟାପକ କ୍ଷେତ୍ରରେ ଜନସାଧାରଣଙ୍କ ଅଭିଯୋଗର ସମାଧାନର ମଧ୍ୟ ସମୀକ୍ଷା କରାଯାଇସାରିଛି । ଆଜି 29ତମ ବୈଠକରେ, ପ୍ରଧାନମନ୍ତ୍ରୀ ରେଳବାଇ, ସହର ବିକାଶ, ସଡ଼କ, ଶକ୍ତି ଏବଂ କୋଇଲା କ୍ଷେତ୍ରର 8ଟି ଗୁରୁତ୍ୱପୂର୍ଣ୍ଣ ଭିତ୍ତିଭୂମି ପ୍ରକଳ୍ପର ସମୀକ୍ଷା କରିଥିଲେ । ଏସବୁ ପ୍ରକଳ୍ପ ଉତ୍ତରପ୍ରଦେଶ, ଜାମ୍ମୁ-କାଶ୍ମୀର, ହରିୟାଣା, ଗୁଜରାଟ, ମହାରାଷ୍ଟ୍ର, କର୍ଣ୍ଣାଟକ, ଝାଡ଼ଖଣ୍ଡ, ଓଡ଼ିଶା ଏବଂ ପଶ୍ଚିମବଙ୍ଗ ସହିତ ଅନ୍ୟ ରାଜ୍ୟଗୁଡ଼ିକରେ ଜାରି ରହିଛି । ପ୍ରଧାନମନ୍ତ୍ରୀ ଖଣିଜ କ୍ଷେତ୍ର କଲ୍ୟାଣ ଯୋଜନା ବିଶେଷ କରି ଜିଲ୍ଲା ଖଣିଜ ଫାଉଣ୍ଡେସନର କାର୍ଯ୍ୟପଦ୍ଧତିରେ ହୋଇଥିବା ଅଗ୍ରଗତିର ସମୀକ୍ଷା କରିଥିଲେ । ଖଣିଜ ସମ୍ପଦରେ ପରିପୂର୍ଣ୍ଣ ଜିଲ୍ଲାରେ ସମ୍ବଳର ଉପଲବ୍ଧତା ଉପରେ ଗୁରୁତ୍ୱ ଦେଇ ସେ କେନ୍ଦ୍ର ଏବଂ ରାଜ୍ୟସ୍ତରର ଅଧିକାରୀମାନଙ୍କୁ ଲୋକମାନଙ୍କ ଜୀବନଧାରଣରେ ଗୁଣାତ୍ମକ ସୁଧାର ଆଣିବା ଲାଗି ପାଣ୍ଠିର ଉପଯୋଗ କରିବା ଏବଂ ଏହି ଜିଲ୍ଲାଗୁଡ଼ିକରେ ଲୋକମାନଙ୍କ ସହଜ ଜୀବନଧାରଣ ସୁନିଶ୍ଚିତ କରିବା ଲାଗି ଆହ୍ୱାନ କରିଥିଲେ । ସେ ଏହା ମଧ୍ୟ କହିଥିଲେ ଯେ ଏହି ଜିଲ୍ଲାଗୁଡ଼ିକ ମଧ୍ୟରେ ଆକାଂକ୍ଷୀ ଜିଲ୍ଲାଗୁଡ଼ିକୁ ସାମିଲ କରିବାର ଏକ ସୁଅବସର ମିଳିଛି ।
ହନୁମାନ ଜୟନ୍ତୀ ଅବସରରେ ଲୋକଙ୍କୁ ଅଭିନନ୍ଦନ ଜଣାଇଛନ୍ତି ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ହନୁମାନ ଜୟନ୍ତୀର ଶୁଭ ଅବସରରେ ଲୋକଙ୍କୁ ଶୁଭେଚ୍ଛା ଜଣାଇଛନ୍ତି । ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି; “ଶକ୍ତି, ସାହସ ଏବଂ ସଂଯମତାର ପ୍ରତୀକ ପ୍ରଭୁ ହନୁମାନଙ୍କ ଜନ୍ମ ବାର୍ଷିକୀରେ ସମସ୍ତ ଦେଶବାସୀଙ୍କୁ ଅନେକ ଅନେକ ଶୁଭେଚ୍ଛା । ପବନପୁତ୍ରଙ୍କ ଅନୁଗ୍ରହରେ, ସମସ୍ତଙ୍କ ଜୀବନ ସର୍ବଦା ଶକ୍ତି, ବୁଦ୍ଧି ଏବଂ ବିଦ୍ୟାରେ ପରିପୂର୍ଣ୍ଣ ହେଉ ।”
ପ୍ରଧାନମନ୍ତ୍ରୀ ନଭେମ୍ବର ୫ ତାରିଖରେ କେଦାରନାଥ ଗସ୍ତ କରିବେ ଏବଂ ଶ୍ରୀ ଆଦି ଶଙ୍କରାଚାର୍ଯ୍ୟଙ୍କ ସମାଧିକୁ ଉଦଘାଟନ କରିବେ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ନଭେମ୍ବର ୫ତାରିଖରେ ଉତ୍ତରାଖଣ୍ଡର କେଦାରନାଥ ଗସ୍ତ କରିବେ । ପ୍ରଧାନମନ୍ତ୍ରୀ କେଦାରନାଥ ମନ୍ଦିରରେ ପ୍ରାର୍ଥନା କରିବେ । ଏହା ପରେ ସେ ଶ୍ରୀ ଆଦି ଶଙ୍କରାଚର୍ଯ୍ୟଙ୍କ ସମାଧି ଉଦଘାଟନ କରିବେ ଏବଂ ଶ୍ରୀ ଆଦି ଶଙ୍କରାଚାର୍ଯ୍ୟଙ୍କ ପ୍ରତିମୂର୍ତ୍ତି ଉନ୍ମୋଚନ କରିବେ । ୨୦୧୩ ବନ୍ୟାରେ କ୍ଷତିଗ୍ରସ୍ତ ହେବାପରେ ସମାଧିକୁ ପୁନଃ ର୍ନିମାଣ କରାଯାଉଛି । ସମଗ୍ର ନିର୍ମାଣ କାର୍ଯ୍ୟ ପ୍ରଧାନମନ୍ତ୍ରୀଙ୍କ ତତ୍ୱାବଧାନରେ ଚାଲିଛି, ଯିଏ ଏହି ପ୍ରକଳ୍ପର ଅଗ୍ରଗତି ଉପରେ ନିରନ୍ତର ନଜର ରଖିଛନ୍ତି । ପ୍ରଧାନମନ୍ତ୍ରୀ ସରସ୍ୱତୀ ଆସ୍ଥାପଥ ସମେତ ଚାଲିଥିବା ଅନ୍ୟାନ୍ୟ କାର୍ଯ୍ୟଗୁଡ଼ିକର ସମୀକ୍ଷା ଏବଂ ଯାଞ୍ଚ କରିବେ । ପ୍ରଧାନମନ୍ତ୍ରୀ ଏକ ସାଧାରଣ ସମାବେଶକୁ ମଧ୍ୟ ସମ୍ବୋଧିତ କରିବେ । ସେ ସରସ୍ୱତୀ ରିଟେନିଂ ୱାଲ୍ ଆସ୍ଥାପଥ ଏବଂ ଘାଟ, ମାନ୍ଦାକିନୀ ରିଟେନିଂ ୱାଲ୍ ଆସ୍ଥାପଥ, ତୀର୍ଥ ପୁରୋହିତ ଘର ଏବଂ ମନ୍ଦାକିନୀ ନଦୀରେ ଗରୁଡ ଚଟି ସେତୁ ସମେତ ପ୍ରମୁଖ ଭିତ୍ତଭୂମି ପ୍ରକଳ୍ପର ଉଦଘାଟନ କରିବେ । ୧୩୦ କୋଟିରୁ ଅଧିକ ମୂଲ୍ୟରେ ଏହି ପ୍ରକଳ୍ପ ସମାପ୍ତ ହୋଇଛି । ସେ ସଙ୍ଗମ ଘାଟର ପୁନଃ ବିକାଶ, ପ୍ରାଥମିକ ଚିକିତ୍ସାସେବା ଏବଂ ପର୍ଯ୍ୟଟନ ସୁବିଧା କେନ୍ଦ୍ର, ପ୍ରଶାସନିକ ଦପ୍ତର ଏବଂ ହସ୍ପିଟାଲ୍‌, ଦୁଇଟି ଗେଷ୍ଟ ହାଉସ୍‌, ପୋଲିସ୍ ଷ୍ଟେସନ୍‌, କମାଣ୍ଡ ଆଣ୍ଡ କଣ୍ଟ୍ରୋଲ୍ ସେଣ୍ଟର, ମନ୍ଦାକିନି ଆସ୍ଥାପଥ କ୍ୟୁ ମ୍ୟାନେଜମେଣ୍ଟ ଆଣ୍ଡ ରେନସେଲ୍ଟର ଏବଂ ସରସ୍ୱତୀ ସିଭିକ ଆମେନିଟି ବିଲିଡିଂ ସହିତ ୧୮୦ କୋଟିରୁ ଅଧିକ ମୂଲ୍ୟର ଏକାଧିକ ପ୍ରକଳ୍ପ ପାଇଁ ଭିତ୍ତିପ୍ରସ୍ତର ସ୍ଥାପନ କରିବେ ।
ସ୍ୱତନ୍ତ୍ର ଇସ୍ପାତ ଲାଗି ଉତ୍ପାଦନ ଭିତ୍ତିକ ପ୍ରୋତ୍ସାହନ (ପିଏଲଆଇ) ଯୋଜନାକୁ କ୍ୟାବିନେଟ ମଞ୍ଜୁର

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ କେନ୍ଦ୍ର କ୍ୟାବିନେଟ ସ୍ୱତନ୍ତ୍ର ଇସ୍ପାତ (ସ୍ପେସିଆଲିଟି ଷ୍ଟିଲ୍) ଲାଗି ଉତ୍ପାଦନ ଭିତ୍ତିକ ପ୍ରୋତ୍ସାହନ (ପିଏଲଆଇ) ଯୋଜନାକୁ ଅନୁମୋଦନ କରିଛନ୍ତି। ଏହି ଯୋଜନାର ଅବଧି ବର୍ଷ 2023-24 ଠାରୁ 2027-28 ପର୍ଯ୍ୟନ୍ତ ପାଞ୍ଚ ବର୍ଷ ଲାଗି ହେବ। 6322 କୋଟି ଟଙ୍କାର ବଜେଟ ବ୍ୟୟବରାଦ ସହିତ ଏହି ଯୋଜନା ଫଳରେ ପାଖାପାଖି 40,000କୋଟି ଟଙ୍କାର ନିବେଶ ହେବ ଏବଂ ସ୍ୱତନ୍ତ୍ର ଇସ୍ପାତ ଉତ୍ପାଦନ ଲାଗି 25 ମିଲିୟନ ଟନ୍ କ୍ଷମତା ବୃଦ୍ଧି ପାଇବ ବୋଲି ଆଶା କରାଯାଉଛି। ଏହି ଯୋଜନା ଫଳରେ ପାଖାପାଖି 5,25,000 ଲୋକଙ୍କୁ ନିଯୁକ୍ତି ସୁଯୋଗ ମିଳିବ ଏବଂ ଏଥିମଧ୍ୟରୁ 68,000 ପ୍ରତ୍ୟକ୍ଷ ନିଯୁକ୍ତି ହେବ। ସ୍ୱତନ୍ତ୍ର ଇସ୍ପାତକୁ ଲକ୍ଷ୍ୟ ବର୍ଗ ଆକାରରେ ଚୟନ କରାଯାଇଛି କାରଣ 2020-21ରେ ଉତ୍ପାଦନ ହୋଇଥିବା 102 ମିଲିୟନ ଟନ୍ ଇସ୍ପାତ ମଧ୍ୟରୁ ଦେଶରେ ମୂଲ୍ୟ-ବର୍ଦ୍ଧିତ ଇସ୍ପାତ/ସ୍ୱତନ୍ତ୍ର ଇସ୍ପାତ ଉତ୍ପାଦନ ପରିମାଣ ମାତ୍ର 18 ମିଲିୟନ ଟନ୍ ଥିଲା। ଏହା ବ୍ୟତୀତ, ସେହି ବର୍ଷ 6.7 ମିଲିୟନ ଟନ୍ ଇସ୍ପାତ ଉତ୍ପାଦନ ହୋଇଥିବା ବେଳେ ସେଥିମଧ୍ୟରୁ 4 ମିଲିୟନ ଟନ୍ ସ୍ୱତନ୍ତ୍ର ଇସ୍ପାତ ଉତ୍ପାଦନ ହୋଇଥିଲା, ଯାହାଫଳରେ ପାଖାପାଖି 30,000 କୋଟି ଟଙ୍କାର ବିଦେଶୀ ମୁଦ୍ରା ବ୍ୟୟ କରିବାକୁ ପଡ଼ିଥିଲା। ସ୍ୱତନ୍ତ୍ର ଇସ୍ପାତ ଉତ୍ପାଦନ କ୍ଷେତ୍ରରେ ଆତ୍ମନିର୍ଭରଶୀଳ ହୋଇ, ଭାରତ ଇସ୍ପାତର ମୂଲ୍ୟ ଶୃଙ୍ଖଳାରେ ଉନ୍ନତି କରିବ ଏବଂ କୋରିଆ ଓ ଜାପାନ ଭଳି ଉନ୍ନତ ଇସ୍ପାତ ନିର୍ମାଣକାରୀ ଦେଶର ସମକକ୍ଷ ହୋଇପାରିବ। ଆଶା କରାଯାଉଛି ଯେ 2026-27 ଶେଷ ସୁଦ୍ଧା ସ୍ୱତନ୍ତ୍ର ଇସ୍ପାତ ଉତ୍ପାଦନ 42 ମିଲିୟନ ଟନ୍‌ରେ ପହଞ୍ଚିବ। ଏହାଫଳରେ ପାଖାପାଖି 2.5 ଲକ୍ଷ କୋଟି ଟଙ୍କା ମୂଲ୍ୟର ସ୍ୱତନ୍ତ୍ର ଇସ୍ପାତ ଉତ୍ପାଦନ ଏବଂ ଉପଯୋଗ ଭାରତରେ ହୋଇପାରିବ। ଅନ୍ୟଥା ଏହାକୁ ବିଦେଶରୁ ଆମଦାନୀ କରାଯାଇଥାନ୍ତା। ଅନୁରୂପ ଭାବେ, ସ୍ୱତନ୍ତ୍ର ଇସ୍ପାତ ରପ୍ତାନି ପରିମାଣ ବର୍ତ୍ତମାନର 1.7 ମିଲିୟନ ଟନ୍‌ରୁ ବୃଦ୍ଧି ପାଇ ପାଖାପାଖି 5.5 ମିଲିୟନ ଟନ୍ ହୋଇଯିବ, ଯାହାଫଳରେ 30,000 କୋଟି ଟଙ୍କାର ବିଦେଶୀ ମୂଦ୍ରା ପ୍ରାପ୍ତ ହୋଇପାରିବ। ଏହି ଯୋଜନାର ଲାଭ ବଡ଼ ଭାଗୀଦାର ଅର୍ଥାତ୍ ସମନ୍ବିତ ଇସ୍ପାତ ପ୍ଲାଣ୍ଟ ଏବଂ କ୍ଷୁଦ୍ର ଭାଗିଦାର (ଦ୍ୱିତୀୟ ଇସ୍ପାତ ଭାଗୀଦାର), ଉଭୟଙ୍କୁ ମିଳିପାରିବ। ସ୍ୱତନ୍ତ୍ର ଇସ୍ପାତ ଏକ ମୂଲ୍ୟବର୍ଦ୍ଧିତ ଇସ୍ପାତ ଅଟେ ଯେଉଁଥିରେ ସାଧାରଣ ଭାବେ ପ୍ରସ୍ତୁତ ହୋଇଥିବା ଇସ୍ପାତକୁ ଉଚ୍ଚ ମୂଲ୍ୟବର୍ଦ୍ଧିତ ଇସ୍ପାତରେ ପରିବର୍ତ୍ତିତ କରିବା ଲାଗି ସେଥିରେ କୋଟିଂ, ପ୍ଲେଟିଂ, ହିଟ୍‌ ଟ୍ରିଟମେଣ୍ଟ ଜରିଆରେ ପ୍ରଭାବ ପକାଯାଏ। ଏହାର ଉପଯୋଗ ଅଟୋ ମୋବାଇଲ କ୍ଷେତ୍ର, ସ୍ୱତନ୍ତ୍ର କ୍ୟାପିଟାଲ ଉତ୍ପାଦ ଆଦି ବ୍ୟତୀତ ବିଭିନ୍ନ ରଣନୈତିକ ପ୍ରୟୋଗ ଯେପରିକି ପ୍ରତିରକ୍ଷା, ମହାକାଶ, ଇନ୍ଧନ, ଆଦି କ୍ଷେତ୍ରରେ କରାଯାଏ। ପିଏଲଆଇ ଯୋଜନାରେ ସ୍ୱତନ୍ତ୍ର ଇସ୍ପାତର ପାଞ୍ଚଟି ଶ୍ରେଣୀକୁ ଚୟନ କରାଯାଇଛି, ଯାହା ନିମ୍ନରେ ଦିଆଗଲା: କ. କୋଟେଡ୍/ପ୍ଲେଟେଡ୍ ଇସ୍ପାତ ଉତ୍ପାଦ ଖ. ହାଇ ଷ୍ଟ୍ରେନ୍ଥ/ୱିୟର ରେଜିଷ୍ଟାଣ୍ଟ ଷ୍ଟିଲ ଗ. ସ୍ପେଶିଆଲିଟି ରେଲ୍ ଘ. ଆଲୟ ଷ୍ଟିଲ ଉତ୍ପାଦ ଏବଂ ଷ୍ଟିଲ ୱୟର ଙ. ଇଲେକ୍ଟ୍ରିକଲ ଷ୍ଟିଲ୍ ଏହି ଉତ୍ପାଦ ଶ୍ରେଣୀରୁ ଆଶା କରାଯାଉଛି ଯେ ଏହି ଯୋଜନା ପୂରଣ ହେବା ପରେ ଭାରତ ଏପିଆଇ ଗ୍ରେଡ ପାଇପ, ହେଡ୍ ହାର୍ଡେନ୍‌ଡ୍‌ ରେଳ, ଇଲେକ୍ଟ୍ରିକାଲ ଷ୍ଟିଲ (ଟ୍ରାନ୍ସଫର୍ମର ଏବଂ ବିଦ୍ୟୁତ ଉପକରଣରେ ଆବଶ୍ୟକ) ଭଳି ଉତ୍ପାଦର ଉତ୍ପାଦନ କରିବା ଆରମ୍ଭ କରିଦେବ। ବର୍ତ୍ତମାନ ଏଗୁଡ଼ିକର ଅତ୍ୟନ୍ତ ସୀମିତ ପରିମାଣରେ କିମ୍ବା ଆଦୌ ଉତ୍ପାଦନ ହେଉନାହିଁ। ପିଏଲଆଇ ପ୍ରୋତ୍ସାହନର ତିନୋଟି ସ୍ଲାବ୍ ରହିଛି, ନିମ୍ନ ସ୍ଲାବ 4% ଏବଂ ସର୍ବୋଚ୍ଚ ସ୍ଲାବ 12% ଅଟେ, ଏହାର ଇଲେକ୍ଟ୍ରିକାଲ ଷ୍ଟିଲ (ସିଆରଜିଓ) ଲାଗି ବ୍ୟବସ୍ଥା କରାଯାଇଛି। ସ୍ୱତନ୍ତ୍ର ଇସ୍ପାତ ପାଇଁ ପିଏଲଆଇ ଯୋଜନାରୁ ଅନେକ ଗୁଡ଼ିଏ ଲାଭ ମିଳିପାରିବ, ଯେପରିକି ଏଥିପାଇଁ ଆବଶ୍ୟକ ମୂଳ ଇସ୍ପାତକୁ ଦେଶ ଭିତରେ ତରଳା ଯିବ ଏବଂ ଢଳାଯିବ, ଯାହାର ଅର୍ଥ ହେଉଛି ସ୍ୱତନ୍ତ୍ର ଇସ୍ପାତ ନିର୍ମାଣ ଲାଗି ଉଦ୍ଦିଷ୍ଟ କଞ୍ଚା ମାଲ (ପ୍ରସ୍ତୁତ ଇସ୍ପାତ) ଭାରତରେ ହିଁ ପ୍ରସ୍ତୁତ କରାଯିବ। ଯାହାଫଳରେ ଦେଶ ଭିତରେ ହିଁ ଆରମ୍ଭରୁ ଶେଷ ପର୍ଯ୍ୟନ୍ତ ଏହି ସ୍ୱତନ୍ତ୍ର ଇସ୍ପାତର ସମସ୍ତ ଉତ୍ପାଦନ ପ୍ରକ୍ରିୟା ସମ୍ପାଦନକୁ ପ୍ରୋତ୍ସାହନ ମିଳିବ।
ମାଲେସିଆରେ ୟୁରିଆ ଉତ୍ପାଦନ ପ୍ଲାଣ୍ଟ ପ୍ରତିଷ୍ଠା ପ୍ରସ୍ତାବକୁ କ୍ୟାବିନେଟ୍ ମଞ୍ଜୁରି

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ୍ ବୈଠକରେ ମାଲେସିଆରେ ଏକ ୟୁରିଆ ଏବଂ ଆମୋନିଆ ଉତ୍ପାଦନ ପ୍ଲାଣ୍ଟ ପ୍ରତିଷ୍ଠା ଲାଗି ବୁଝାମଣାପତ୍ର (Mo ମିଲିୟନ୍ ଟନ୍ ଆମୋନିଆ ଉତ୍ପାଦନ ହୋଇ ଭାରତୀୟ ବଜାରକୁ ଯୋଗାଣ ହେବ । ଏହି ଏମ୍ଓୟୁ ଫଳରେ ବର୍ତ୍ତମାନର ଆବଶ୍ୟକତା ଅନୁଯାୟୀ ୟୁରିଆ ଏବଂ ଆମୋନିଆ ଯୋଗାଣ କରାଯାଇପାରିବ ।
ରିଓ ଅଲମ୍ପିକ୍ସରେ ଯୋଗ ଦେଉଥିବା କ୍ରୀଡାବିତଙ୍କୁ ସାକ୍ଷାତ କଲେ ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ରିଓ ଅଲମ୍ପିକ୍ସ କ୍ରୀଡା ପାଇଁ ଯୋଗ୍ୟ ବିବେଚିତ 60 ଜଣ ଭାରତୀୟ କ୍ରୀଡାବିତଙ୍କ ସହିତ ଆଜି ସାକ୍ଷାତ କରିଛନ୍ତି । ପ୍ରଧାନମନ୍ତ୍ରୀ ବ୍ୟକ୍ତିଗତ ଭାବେ ସମସ୍ତ କ୍ରୀଡାବିତଙ୍କୁ ସାକ୍ଷାତ କରି ସେମାନଙ୍କ ସହିତ ଅନୈାପଚାରିକ ଆଲୋଚନା କରିଥିଲେ । ବିଶ୍ୱର ସର୍ବବୃହତ ଓ ମର୍ଯ୍ୟାଦାପୂର୍ଣ୍ଣ କ୍ରୀଡାଙ୍ଗନରେ ସେମାନଙ୍କର ସାମର୍ଥ୍ୟ ଅନୁସାରେ ଉତ୍ତମ କ୍ରୀଡା ନୈପୁଣ୍ୟ ପ୍ରଦର୍ଶନ କରିବା ପାଇଁ ପ୍ରଧାନମନ୍ତ୍ରୀ ସେମାନଙ୍କୁ ଉତ୍ସାହିତ କରିଥିଲେ । ଏମ.ସି.ମେରିକମ, ଅଂଜୁ ବବି ଜର୍ଜ ଏବଂ ପି.ଗୋପୀଚାନ୍ଦଙ୍କ ସମେତ ଅନେକ ପୂର୍ବତନ ଅଲମ୍ପିକ ଖେଳାଳୀ ମଧ୍ୟ ଏହି ଅବସରରେ ଉପସ୍ଥିତ ଥିଲେ । ରିଓ ଅଲମ୍ପିକ୍ସ ପାଇଁ 13ଟି ଶୃଙ୍ଖଳାରେ 100 ଜଣ କ୍ରୀଡାବିତ ମନୋନୀତ ହୋଇଛନ୍ତି । କେନ୍ଦ୍ର ଯୁବ ବ୍ୟାପାର ଏବଂ କ୍ରୀଡା ରାଜ୍ୟ ମନ୍ତ୍ରୀ ଡ. ଜିତେନ୍ଦ୍ର ସିଂ ଏହି ଅବସରରେ ଉପସ୍ଥିତ ଥିଲେ ।